hvad dækker en rejseforsikring?
[læs det fulde svar...](https://www.garfors.dk/privat/forsikringer/familieforsikring/rejseforsikring-verden/#faq-60)

vores rejseforsikring dækker, hvis du bliver syg eller kommer til skade på din rejse. rejseforsikringen dækker i hele verden, når du er på privat ferierejse eller kombineret privat/erhvervsrejse. rejseforsikringen dækker desuden studierejser og studieophold i udlandet. ved rejser i eu dækker rejseforsikringen de udgifter, som ikke er dækket af det blå eu-sygesikringsbevis. uden for eu dækker rejseforsikringen fuldt ud. udover at dække de udgifter, der er direkte relateret til sygdom eller tilskadekomst, som f.eks. lægebehandling, hospitalsindlæggelse, hjemtransport, sygeledsagelse, eftersøgning, redning, evakuering og krisehjælp, giver rejseforsikringen også erstatning for en række relaterede udgifter, som f.eks. ødelagte feriedage eller erstatningsrejse. rejseforsikringen dækker desuden i andre situationer, som kan medføre udgifter for dig, som f.eks. ved transportforsinkelse, forsinket fremmøde, bagageforsikring, skade på feriebolig eller selvrisiko på lejebil. det er desuden muligt at tilvælge afbestillingsforsikring til din rejseforsikring, som dækker hvis du bliver nødt til at afbestille din rejse pga. alvorlig sygdom el. tilskadekomst. afbestillingsforsikringen dækker også i andre tilfælde, som f.eks. når rejse frarådes af udenrigsministeriet til det pågældende land, også hvis dette er pga. en epidemi eller pandemi. det er også muligt at tilvælge skirejseforsikring hos gartnernes forsikring. skal du f.eks. på skiferie i Østrig, vil rejseforsikringen også dække, hvis du kommer til skade på ski, når du har tilvalgt skirejseforsikring. har du rejseforsikring med afbestilling, dækker forsikringen også udgifter til skileje og liftkort i tilfælde af afbestilling.

